Diari Oficial de la Generalitat Valenciana


Sumari del DOGV 5944, del 30-01-2009 (2009/697)

Notificació a Luis Pantoja Sánchez. Expedient número 46/1G/93/1997/22/3 S.P.:633/1998.
--------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/697


Data del document
:   11-08-2005

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Luis Pantoja Sánchez. Expedient número 46/1G/93/1997/22/3 S.P.:633/1998. [2009/697]  
De conformitat amb el que estableix l'art. 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució de caducitat a Luis Pantoja Sánchez amb expedient 46/1G/93/1997/22/3 S.P: 633/1998.  
Vist l'expedient iniciat a instàncies de Luis Pantoja Sánchez, les altres dades del qual s'especifiquen, i en el qual consten els següents:  
Antecedents de fet  
Primer. Que en data 10.02.2004 li va ser notificat un requeriment per a l'esmena dels inconvenients que en aquest s'indicaven.  
Segon. Que, davant de l'incompliment del requeriment va ser advertit de caducitat, per mitjà d'un escrit notificat en data 28.04.2005, sense que conste que haja sigut complit en el termini de tres mesos, en no haver sigut esmenats els inconvenients següents:   
- Falta: certificat d'empadronament en l'habitatge objecte de les ajudes, d'ambdós titulars, i us recordem que el volant d'inscripció padronal no és vàlid.  
- Falta: una fotocòpia de l'escriptura del préstec qualificat (només en cas que no figure en l'escriptura de compra la subrogació en el préstec del promotor).  
- En l'escriptura no consta la clàusula obligatòria de no cessió, per la qual cosa haurà de practicar-se l'oportuna rectificació de l'escriptura (no acta de manifestacions) incloent la clàusula següent:  
«L'habitatge objecte d'aquesta compravenda no podrà ser cedit intervius per cap títol durant el termini de cinc anys comptador de la concessió de les ajudes econòmiques directes (subsidiació i subvencions a fons perdut), excepte en el cas que es reintegren a les administracions concedents de les ajudes, la totalitat dels imports rebuts, incrementats amb els interessos legals reportats des de la seua percepció».  
Haurà de presentar una fotocòpia compulsada de l'escriptura rectificada, una vegada presentada en el Registre de la Propietat.  
- En l'escriptura no consta la clàusula obligatòria de residència habitual, per la qual cosa haurà de practicar-se l'oportuna rectificació de l'escriptura, incloent la clàusula següent:  
«La part compradora manifesta que l'habitatge adquirit serà destinat a residència habitual i permanent, i comprometent-se a ocupar-la en el termini de tres mesos des del seu lliurament, excepte pròrroga autoritzada per l'administració competent.  
Jo, el notari, advertisc la part compradora, que no dedicar l'habitatge a domicili habitual i permanent, mantenir-lo desocupat o dedicar-lo a segona residència o a altres usos no autoritzats, implicarà necessàriament, a més de les sancions pecuniàries que puguen correspondre a la infracció molt greu comesa, la desqualificació de l'habitatge amb caràcter de sanció, amb l'efecte consegüent; i que el propietari de l'habitatge desqualificat no podrà concertar vendes o arrendaments a preus superiors als reglamentàriament aplicables, ni minorar les condicions, durant el termini de cinc anys des de la desqualificació».  
Haurà de presentar una fotocòpia compulsada de l'escriptura rectificada, una vegada presentada en el Registre de la Propietat.  
Fonaments de dret  
Primer. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en aquest, en els qual la falta de documentació o d'esmena d'inconvenients, impedeix dictar una resolució expressa de l'expedient.  
Vist l'esmentat article 92 i els altres concordants de l'esmentada Llei 30/1992, resolc:  
Declarar la caducitat del procediment iniciat a sol·licitud de l'interessat, amb arxiu de totes les actuacions practicades.  
Contra aquesta resolució, que no posa fi a la via administrativa, pot interposar recurs d'alçada davant del director general d'Habitatge i Projectes Urbans, en el termini d'un mes comptador de l'endemà de la recepció d'aquesta notificació, de conformitat amb el que estableix l'article 115 de l'esmentada Llei 30/1992.  
València, 11 d'agost de 2005.- El cap del Servei Territorial, per delegació (art. 16 de la Llei 30/1992): José Ribes Padilla.